google/wiki40b huggingface dataset:
Teigens Fotoatelier

Teigens Fotoatelier har fotografert arbeidene til en rekke av de mest produktive norske arkitektene etter krigen. Fotografene leverte bilder til blant andre Geir Grung, Sverre Fehn, Arne Korsmo, Erling Viksjø og Jan Inge Hovig. Blant de viktigste formidlingskanalene for bildene var magasinet Byggekunst.
Firmaet var en familiebedrift med fotografene Karl, Gotfred, Truls og Mårten Teigen som de viktigste fotografene.
Firmaet sprang ut av Olaf Værings fotoatelier. Ved Værings død i 1906 arvet datteren Ragnhild firmaet, men hennes nevø Ragnvald Væring hadde allerede overtatt ledelsen, og ble hennes medarbeider. Da Ragnhild giftet seg med Karl Teigen (15. november 1884-16. desember 1969) i 1907 gikk hun ut av firmaet og Karl kom inn i hennes sted. Karl drev firmaet sammen med Ragnvald til 1936 da han gikk ut som resultat av dårlig samarbeid.
Karl startet sitt eget firma i Karl Johans gate 27. I 1939 flyttet han til nye lokaler i Kunstindustrimuseet, St. Olavs gate 1. Året før giftet Gotfred Hansen (28. september 1911-22. november 1994) seg med Karls datter Marit Teigen, ble medarbeider og tok familienavnet Teigen. I 1948 begynte dattersønnen Truls (28. mars 1933-14. oktober 2001) i firmaet. Gotfred og Truls overtok firmaet da Karl Teigen sluttet i 1960. Firmaets viktigste arbeidsfelt har vært arkitekturfoto, samt kunstreproduksjoner og fotografering av design.
Firmaet ble avviklet i 2004.
St. Johanneslogen Oscar til de syv Bjerge

St. Johanneslogen Oscar til de syv Bjerge er en frimurerlosje i Den Norske Frimurerorden (St. Johannesloge nr. 2) som ble innviet den 29. juli 1875 i Bergen. Losjen er oppkalt etter Kong Oscar II.
Den første frimurerlosjeen i Bergen var «Carl til den norske Løve», som ble innviet den 10. desember 1787 og eksisterte frem til 1816. 
I 1872 ble det deretter grunnlagt en St. Johannes broderforening med St. Johanneslogen St. Olaus til den hvide Leopard som moderlosje. Denne ble senere opphøyd til St. Johanneslogen Oscar til de syv Bjerge.
Losjen var en av seks losjer som ble tilsluttet Den Norske Frimurerorden den 24. juni 1891.
Sagaskip

Et sagaskip er et skip (primært et vikingskip) som nevnes i sagalitteraturen, for eksempel av Snorre Sturlason i Heimskringla. Eksempler på slike skip er Olav Tryggvasons skip Ormen lange og Hellig Olavs skip Visund.
Det er ikke ført bevis for sagaskipenes faktiske eksistens, men funn av større vikingskip i moderne tid viser allikevel at slike skip kan ha eksistert. Dette er funnene av blant annet Osebergskipet og Gokstadskipet (begge av båtklassen karv) klare eksempler på, men også en rekke andre funn støtter en slik teori. At det også eksisterte enda større skip, er funnet av Roskilde 6 i Danmark et klart bevis for. Dette var en 36 meter lang skeide, trolig bygget i tiden like etter år 1025.
Verwall

Daler

Ved siden av dalene som begrenser Verwall, er Silbertal den eneste bebodde dalen i massivet. Denne er en sidedal av Montafon.
Det fins ingen veipass over Verwall. Noen pass kan passeres på stier. Landsbyen Kappl i Paznaun ble f.eks. bosatt via fjellpassene fra Stanzertal.

Geologi

Verwall hører til Sentral-Alpenes gneissone.
VM i padling 2015

Menn

Ikke-olympiske øvelser

Kvinner

Ikke-olympiske øvelser
Seagraves (Texas)

Seagraves er en by i Gaines County i Texas i USA. Folketallet var på 2 417 ved folketellingen i 2010. Byen ligger på det nedbørsfattige sletteplatået Llano Estacado.
NM i friidrett 1926

Norgesmesterskapet i friidrett 1926 bestod av flere arrangementer som i 1926 kåret norgesmestere i friidrettsøvelsene.
Hovedmesterskapet ble arrangert på Bislett stadion i Oslo fra 21. til 22. august. Kun menn deltok.
Kongepokalvinner ble Sverre Helgesen. 
Se også NM i mangekamp 1926.
UTC+03.30

UTC+03.30 er et belte av tidssoner som ligger tre timer og tretti minutter før standardtiden UTC. I 2008 omfattet UTC+03.30 følgende områder:
Driveplikt

Driveplikt er i Norge en plikt til å holde dyrket mark i hevd så den ikke forfaller, eller blir ubrukelig som dyrkingsjord. Driveplikt er fastsatt i tre ulike lover.

Jordloven

Eieren trenger ikke selv å drive jorden, det holder at den leies ut eller lånes bort, slik at jorden holdes i hevd. Reglene om driveplikt er imidlertid ganske "ulne" og gjenstand for skjønn.
Både vilkåret om at arealet kan betegnes som "dyrket mark", vilkåret om at det skal være mulig å drive arealet med overskudd ("lønnsom drift"), og vilkåret om at jorden blir "vannhevdet" er gjenstand for skjønnsmessige vurderinger som kan prøves for retten.
Tvangstiltakene som loven tillater at det offentlige iverksetter er blitt svært lite praktisert. Tidligere inneholdt jordloven også en mulighet for ekspropriasjon av dyrket mark som ikke holdes i hevd, men denne muligheten ble fjernet ved lovendring som trådte i kraft i 2007, da den nesten aldri hadde vært benyttet.

Konsesjonsloven

Etter konsesjonslovens § 5, skal den som overtar en eiendom konsesjonsfritt på grunn av nært slektskap til selgeren (til og med barn av søsken) drive den selv i minst 5 år, eller leie bort jorden i minst 10 år. Driveplikten etter konsesjonsloven gjelder bare for eiendommer med enten minst 100 dekar totalareal eller minst 20 dekar dyrket mark.
Tvangstiltak etter mislighold av vilkårene i § 5 i konsesjonsloven er at eiendommen kan selges etter reglene om tvangssalg, og dette er hjemlet i lovens § 19. I likhet med etter jordloven, er tvangstiltak som følge av «vanhevd» etter konsesjonsloven blitt svært lite praktisert.

Odelsloven

Ved vanlig overtakelse på odel er ikke driveplikten personlig, men ved odelsløsning er det eieren selv som må drive bruket. Også etter odelsloven er driveplikten gjenstand for tolkning.
Tvangstiltak som følger av mislighold av reglene i § 27, er at andre odelsrettshavere kan søke gården løst på odel selv om de er dårligere odelsberettigede, og dersom gården er ervervet ved odelsløsning, kan den tidligere eieren kreve eiendommen tilbakeført, dersom ingen odelsberettigede gjør krav på den (§ 28). Dersom ingen av disse melder sin interesse, kan departementet sette en frist for eieren til å søke om konsesjon (§ 29).
Kirkens SOS

Kirkens SOS i Norge er en nasjonal krisetjeneste på telefon og internett. Hvert år tar Kirkens SOS imot nærmere 200 000 henvendelser på telefon og internett.
Sammenslutningen består av 11 selvstendige SOS-sentre rundt i Norge, samt Landssekretariatet i Oslo. SOS-telefonen og meldingstjenesten er døgnåpen. Til sammen bemannes SOS-telefon, melding og chat av opp mot 1000 frivillige medarbeidere. Både innringer og frivillig medarbeider opptrer anonymt. Kirkens SOS skal være til stede for mennesker i følelsesmessig- og eksistensiell krise som trenger noen å prate med - og er samtidig et selvmordsforebyggende lavterskeltilbud. Tjenesten mottar også henvendelser på Teksttelefon for døve.
Kirkens SOS ble opprettet av Oslo Indremisjon under navnet Kirkens nattjeneste i Oslo i 1958. Det nasjonale nettverket ble etablert og bygget ut fra 1974. 
Kirkens SOS mottar statlig støtte, men er også avhengig av økonomisk støtte fra menigheter, bedrifter, stiftelser og privatpersoner.

Krisetelefon for minoriteter

Krisetelefon for minoriteter ble etablert som et pilotprosjekt i regi av Kirkens SOS i Oslo i januar 2009, men prosjektet ble avviklet og eksisterer ikke i dag. Krisetelefonen var gratis og ble betjent på norsk og engelsk.
Judas Taddeus

Apostelen Judas Taddeus eller Judas Jakobs sønn, var en av Jesu tolv apostler, men hans identitet er usikker. Den katolske kirken holder ham som en helgen med festdag 28. oktober og skytshelgen for de fortvilte og fortapte. Den armenske apostoliske kirke ærer Judas Taddeus sammen med apostelen Bartolomeus som sine skytshelgener.

Identitet

Judas regnes opp som en av de tolv apostlene i Evangeliet etter Lukas 6:16, Evangeliet etter Johannes 14:22 og Apostlenes gjerninger 1:3, og det er tradisjon for å regne ham som den samme Taddeus som nevnes i Evangeliet etter Matteus 10:3 og Evangeliet etter Markus 3:18, samt som Lebbeus i noe håndskrifter av Matteusevangeliet 10:3. Navnet på gresk, Ioúdas Iakobou, kan bety så vel «Judas Jakobs sønn» som «Judas Jakobs bror». På grunn av den senere tolkningen har han blitt identifisert med forfatteren til Judas brev, den korteste boken i Det nye testamentet, hvor han kaller seg «Judas, Jesu Kristi tjener og Jakobs bror», men forskerne heller mer og mer til den oppfatning at brevforfatteren og apostelen er to forskjellige personer, ettersom apostlene omtales i fortid. Han har derfor også blitt identifisert med Judas, Jesu bror, et spørsmål som det ikke er enighet om.

Martyrium

I henhold til tradisjonen prekte han i Syria og Mesopotamia, og var deretter sammen med Simon seloten i Persia hvor de begge led martyrdøden. I henhold til armensk tradisjon led han martyrdøden en gang rundt år 65 i Beirut i Libanon sammen med Simon som han vanligvis ble forbundet med. Deres gjerninger og martyrium har blitt nedtegnet i en Simon og Judas' gjerninger som var med i samlinger av pasjoner og legender som tradisjonelt har blitt assosiert med den legendariske biskop Abdias av Babylon, og skal etter sigende ha blitt oversatt til latin av hans disippel Tropaeus Africanus, i henhold til Legenda Aurea (Den gylne legende).
En tid etter hans død ble Judas' lik fraktet fra Beirut til Roma og plassert i en krypt i Peterskirken hvor den ble besøkt av mange hengivne. I henhold til populær tradisjon er levningene av den hellige Judas blitt bevart i et armensk kloster på en øy i den nordlige delen av innsjøen Issyk-Kul i Kirgisistan, i det minste fram til midten av 1400-tallet. Senere legender har enten nektet for at levningene ble oppbevart der eller flyttet dem til en ytterligere mer øde og fjerntliggende sted i en festning i Pamirfjellene.

I kunsten

Før 1200-tallet ble han i kunsten framstilt med en bok eller en bokrull i hånden, og deretter også med en klubbe, øks eller hellebard. På slutten av 1700-tallet begynte man å påkalle Judas Taddeus mens man var i fortvilte og håpløse situasjoner. Han er tidvis også framstilt på ikoner med en flamme rundt hodet. Dette representerer hans tilstedeværelse ved pinsen da han mottok den hellige ånd sammen med de andre apostlene. En vanlig attributt er at han holder et bilde av Jesus Krustus i mandylion (Kristusbilde fra Edessa).
Fabbriche di Vallico

Frazioni

Kommunen omfatter følgende frazioni:
Gragliana, Vallico Sopra og Vallico Sotto.
Nora Thorstensen

Biografi

Nora Marsilia Næsheim ble født i Drammen av foreldrene Marisilia Næsheim f. Andersen og lærer Niels Næsheim. I 1897 giftet hun seg med drammenseren Kristian Bernhard Thorstensen, som jobbet som bankfullmektig.
Nora og ektemannen bodde i en periode i Kristiania, videre i Høvik, før de i 1910 kjøpte de villaen “Grotten” på Blommenholm hvor de ble boende resten av livet. Sammen fikk de døtrene Ella (født i 1904) og Astrid Elisabeth (født i 1909).

Litterært virke

Hun var en del av man kaller “gullalderen” i norsk barnelitteratur på tidlig 1900-tall, sammen med forfattere som Dikken Zwilgmeyer, Barbra Ring og Julli Wiborg.
Nora Thorstensen debutbok var Jensemand og Ella paa Rud. Fortælling for børn, som hun ga ut i 1902 under navnet Nora. Året etter kom hennes neste bok Da mor var udenlands. Fortælling for børn.
Hennes virkelige gjennombrudd som forfatter kom derimot i 1911, med boka Annies hemmelighet på Aschehoug forlag. Boka fikk god kritikk og ble i Morgenbladet omtalt som “kvikt og muntert fortalt, med en Stænk av Livsens alvor bakom”.
Fra 1912 til 1915 ga hun ut fire bøker i Grytelill-serien, som ble en stor suksess. Disse hadde unge jenter som målgruppe, og bøkene følger den bestemte, av og til spontane, men alltid godhjertede, Gyda “Grytelill” i overgangen fra barn og til ungdom. Grytelill-bøkene består av Grytelill og hendes brødre, Anstandsdamen paa Høinæs, Eneste hane i kurven og Vikaren.
I en anmeldelse av boka Vikaren, hvor Grytelill skal konfirmeres og får jobb som vikarlærer, kan vi lese at “Det er slik vi gjerne vil ha vore barnebøker: at miljøet lægges saa nær det daglige livs opplevelser som mulig, men herav skapet noget de unge kan vokse paa, noget som forstaaelse, hjertelag og vækker sansen for det gode”.
Den neste serien av bøker, Vimsen-bøkene, er rettet mot et litt eldre publikum av unge jenter, og leseren følger Snefrid Sang med kallenavnet “Vimsen”. I første bok Vimsen bor Snefrid hos sin tante Trine sammen med sine søsken Dagfin, Rose og Vilheim fordi foreldrene deres er døde. Snefrid følges fra hun er 13 år til hun er voksen, gjennom bøkene Vimsen, Snøfrid, kjæresten min, Roses bryllup, Sneballen og Vimsens forlovelse.
Thorstensens stil var inspirert av Dikken Zwilgmeyers, med sammensatte karakterer som prøver og feiler i å tilpasse seg samfunnets normer, men som alltid er gode på bunn. I de fleste bøkene hennes følger leseren unge jenter fra barn til ungdom, og man møter temaer som moral, barneoppdragelse, fattigdom og sosial status.
Forfatterskapet hennes var viktig for utviklingen av populærlitteratur for jenter, og hun var en vesentlig del av etableringen av ungpikeromaner som litterær sjanger. I boka Hundre års barndom roser også Jo Tenfjord språket hennes, og sier at “Nora Thorstensen hadde på sitt beste et livfullt og fargerikt språk som virker forbløffende moderne den dag i dag”.
En rekke av bøkene hennes ble relansert i modernisert utgave av Gunvor Fossum i 1945.
Geotrupes stercorarius

Utseende

Geotrupes stercorarius er en stor, svart bille, og den største norske tordivelen. Oversiden er mest svart, men undersiden er mørk  blå eller fiolett.  Den er mellom 20-25 millimeter lang. Dekkvingene har flere tydelige lengdestriper. Bakleggene har tre tverr-ribber.

Levevis

Geotrupes stercorarius finnes oftest i skog. Med de følsomme antennene er de på leiting etter avføring. Under avføring fra dyr, graver de loddrette tunneler, som de fyller med avføring.  Hunnene legger eggene i avføring. Vanligvis oppholder hunnene seg i tunnelen, mens det er hannen som graver ut og henter avføringen.
Geotrupes stercorarius er aktiv om dagen, i motsetning til andre gjødselbiller som stort sett er aktive om natten.
Geotrupes stercorarius var tidligere svært vanlig i kulturlandskapet. Men den har dessverre gått mye tilbake på grunn av omlegging i landbruket. Den foretrekker særlig hestelort,  men den kan imidlertid også gå på andre typer gjødsel. En mulig årsak til tilbakegangen kan være at arbeidshestene ble erstattet med traktorer.

Utbredelse

Arten er utbredt over hele Europa bortsett fra Island.
EM i landeveissykling – Mennenes landeveisritt

Europamesterskapet i landeveissykling – Mennenes landeveisritt ble første gang arrangert i 2016, etter at europamesterskapet ble åpnet for eliteryttere.
Nasjonale mesterskap i landeveissykling 2015

Nasjonale mesterskap i landeveissykling 2015 startet i Australia og New Zealand i januar. De fleste andre mesterskapene arrangeres i siste uke i juni, før Tour de France.
Christian P. Mathiesen

Bakgrunn og yrkeskarrière

Han var yngste sønn av trelasthandler og godseier Haaken C. Mathiesen og hustru Louise Julie Jeanette Larpent, bror av forretningsmann Haaken L. Mathiesen og farbror til forretningsmann Jørgen Mathiesen. Han giftet seg i 1894 med Celina Ihlen, datter av høyesterettsadvokat og stortingsmann Jacob Thurmann Ihlen. To år senere fikk paret sønnen Haaken C. Mathiesen d.y., som grunnla Texaco i Norge.
Han hadde examen artium fra Aars og Voss' skole fra 1888, avla eksamen ved Sem landbruksskole i 1890, og studerte deretter landbruk i Danmark i ett år. I 1893 overtok han Linderud gård og flere tilhørende eiendommer i Østre Aker etter sin far, og etter dennes død i 1913 flyttet han inn etter omfattende oppussingsarbeider. Gården ble i hans tid oppgradert til et omfattende mønsterbruk, og baserte seg i hovedsak på melkeproduksjon med om lag 100 melkekyr. Omkring 1918 omfattet Mathiesens eiendommer 1 120 mål dyrket jord og 4 500 mål skog. Christian P. Mathiesen var syvende generasjon av sin slekt som eide Linderud etter 1679, og var gårdens siste eneeier frem til 1940.
Han var med å stifte Fellesslakteriet i 1911, og satt i dets styre fra begynnelsen. Han var styremedlem i Akers Sparebank fra 1910 (formann fra 1918), formann i Akers Jordbruksutvalg 1917–1918, styremedlem i Forsikringsselskapet Norden fra 1920 (formann fra 1927), styreformann i Fellesbanken 1920–1928 og formann i representantskapet for Selskapet for Norges Vel i mange år. Mathiesen innehadde også en rekke andre styreverv i institusjoner og industriforetak.
Han skrev dessuten en lang rekke innlegg i pressen om økonomi, politikk og landbruk.

Politisk arbeid

Mathiesen innehadde med tiden de fleste kommunale tillitsverv i Aker herred, blant annet varaordfører 1899–1900 og overformynder. Han var innvalgt på Stortinget fra Akershus amt 1901–1903. Han var statsråd og sjef for Landbruksdepartementet fra 22. oktober 1903 til 25. september 1904 i Francis Hagerups andre regjering.

Utmerkelser

I 1904 ble han utnevnt til ridder av 1. klasse av St. Olavs Orden. Han var også kommandør av den danske Dannebrogordenen. I 1939 ble han æresmedlem i Det Kongelige Selskap for Norges Vel.
Statsråd Mathiesens vei på Linderud er oppkalt etter ham.
Granaten

Granaten er en krim-roman fra 2009 av Bjørn Bottolvs.

Handling

Den patruljerende politimannen Jo Kaasa etterforsker drapet på en ung mor som er blitt skutt og drept etter å ha fulgt datteren sin til barnehagen.

Referanser til virkeligheten

Det refereres til kriminelle handlinger i 1965 i Oslo, som er blitt knyttet til «Granatmannen».
Sørvestuniversitetet for nasjonale minoriteter

Sørvestuniversitetet for nasjonale minoriteter (Hanzi: 西南民族大学), gjerne kalt Minzu Daxue, er et universitet i storbyen Chengdu, hovedstad i provinsen  Sichuan i Folkerepublikken Kina. 
De fleste studentene har bakgrunn fra kinesiske etniske minoritetsgrupper.
Den atlantiske orkansesongen 2007

Den atlantiske orkansesongen 2007 pågikk offisielt fra 1. juni 2007 til 30. november 2007. Historisk sett dannes de aller fleste tropiske syklonene i denne perioden av året.

Den subtropiske stormen Andrea

Et uværsområde sørøst for Georgia utviklet seg 9. mai til en storm av samme styke som en tropisk storm. Allerede 10. mai var den så svekket at den ikke lenger ble klassifisert som en storm.

Den tropiske stormen Barry

En tropisk syklon ble dannet i Det karibiske hav utenfor Honduras den 30. mai og utviklet seg til en tropisk storm den 1. juni. Stormen dro over det nordlige Florida, men fra 2. juni ble den ikke lengre klassifisert som en tropisk storm. Uværet dro videre langs USAs østkyst og ga store mengder nedbør.

Den tropiske stormen Chantel

Et uvær som ble dannet ved Bahamas den 28. juli beveget seg nordøstover utenfor den amerikanske østkysten og ble styrket til en tropisk syklon den 30. juli. Den 31. juli var syklonen så kraftig at den ble klassifisert som en tropisk storm og gitt navnet Chantal. Samme dag ble stormen svekket igjen og dro bortmot Nova Scotia der den forårsaket oversvømmelser.

Den tropiske stormen Erin

Den tropiske stormen Erin ble dannet 15. august i Mexicogulfen. Den ble svekket til en tropisk depresjon etter å ha truffet land i Texas dagen etter.

Den tropiske stormen Gabrielle

Den subtropiske stormen Gabrielle ble dannet av et ekstratropisk lavtrykk den 7. september sørøst for North Carolinas kyst. Gabrille ble den 8. september oppgradert til en tropisk storm.
Nødutgangsskilt

Et nødutgangsskilt er en innretning i for eksempel en bygning, fly eller båt. Det viser vei til nærmeste nødutgang i tilfelle brann eller andre nødstilfeller. De fleste relevante lover (for brann, bygninger, helse og sikkerhet) krever at nødutgangsskilt er permanent belyst.
Nødutgangsskilt er utformet for å være absolutt umiskjennelige og forståelige for alle. I fortiden betydde dette generelt at nødutgangsskilt viser ordet "EXIT" eller det tilsvarende på lokalt språk, men flere og flere nødutgangsskilt i verden er i piktogramform, med eller uten tilleggstekst.
Rowan Williams

Liv og virke

Han ble født i Swansea i Wales, i en walisisktalende familie, og fikk sin utdanning ved Dynevorskolen i Swansea, Christ College i Cambridge og ved Christ Church og Wadham College i Oxford. Deretter underviste han i teologi ved universitetene i Oxford og Cambridge, og ble dekan ved Clare College i Cambridge.
I 1991 ble han biskop av Monmouth, og i 1999 erkebiskop av Wales. I 2002 ble han utpekt til etterfølger for George Carey som erkebiskop av Canterbury. Han var da strengt tatt ikke medlem av Den engelske kirke, ettersom Kirken i Wales er en selvstendig enhet innenfor Den anglikanske kommunion. Han ble innsatt i embetet 27. februar 2003.
Valget av Williams var kontroversielt. Mange anglikanere, ikke minst utenfor Storbritannia, reagerte mot hans liberale holdninger til ordinasjon av kvinnelige biskoper og homoseksualitet. Hans utgivelser viser at han avviker fra forgjengernes teologiske syn på en rekke punkter.
Han har også blitt kritisert fra en del kretser for å delta i aktiviteter som mange regner som hedenske. I august 2002 ble han tatt opp i Skaldenes fellesskap, en walisisk forening som har «druidiske» seremonier, men som ikke er en religiøs forening. I mars 2004 holdt han en tale i Downing Street og publiserte en artikkel i The Guardian der han lovpriste Philip Pullmans trilogi Den mørke materien, som av Foreningen for kristne lærere hadde blitt omtalt som «skamløs blasfemi» og av avisen Catholic Herald som «egnet for bålet».
Samtidig har han selv uttrykt forargrelse over det han ser som moralsk forfall, som da han i mars 2004 kritiserte ITVs serie Footballers' Wives for å representere det han så som umoralen som gjennomsyrer mye av dagens Storbritannia. han sa at den viste «en verden der nestekjærlighet og rettferdiget, generøsitet og et perspektiv i forhold til deg selv blir feid til side». 
30. juni 2004 skrev han sammen med David Hope, erkebiskop av York, og på vegne av alle de 114 anglikanske biskoper, et brev til Tony Blair der han uttrykte dyp bekymring over den britiske regjeringens politikk i forhold til Irak, og kritiserte de britiske styrkene framferd i Irak. Han tok spesielt opp mishandlingen av fanger, som det nylig hadde blitt kjent at både britiske og amerikanske soldater hadde utført.
I september 2004 gikk han ut offentlig og fortalte at troen hans hadde blitt prøvd under terroraksjonen i Beslan, da over 300 mennesker ble drept på en skole i det sørlige Russland.
Williams ble etterfulgt av Justin Welby, som tok opp posisjonen som erkebiskop av Canterbury i mars 2013. Som tidlgere anglikansk erkebiskop i Storbritannia ble han utnevnt til life peer, slik at han fortsatt er medlem av House of Lords. Adlingen ble annonsert av regjeringen før nyttår i romjulen 2012 og han fikk i januar tittelen Baron Williams av Oystermouth. Etter sin avgang som erkebiskop har han begynt i stillingen som Master av Magdalene College ved Cambridge University.
Hølen (Arendal)

Hølen er den utvidede delen av Nidelva der den renner ut i havet ved Strømmen ved Arendal. Den ligger mellom Hisøy og fastlandet, og største dybde er 24 meter.
Flystyrten i Hølen i 1945 var en episode der Royal Air Force-flyet Short Stirling Mk. IV – LJ 925 ble nedskutt 25. februar 1945 av tyske nattjagere under andre verdenskrig.
Viva Villaveien!

Handling

I Viva Villaveien bor det flere familier og mange originaler. De kommer stadig i tottene på hverandre og det er mye bråk der. Familien Frank bestemmer seg for å dra på ferie til Gran Canaria og bort fra alle de andre beboerne. De aner fred og ingen fare når de ankommer det idylliske feriestedet. Det de ikke vet er at også de andre beboerne i Viva Villaveien har dratt på ferie til nettopp Gran Canaria. Det blir ingen fredelig ferie for familien Frank og det er duket for en ellevill ferie med mange vanvittige episoder for alle naboene i Viva Villaveien.